શિયાળામાં ઘણાના હોઠની સ્કિન ફાટી જાય છે અને પોપડી નીકળવા લાગે છે. એના માટે લિપસ્ટિક અપ્લાય કરતાં પહેલાં ઘણુંબધું લિપ-બામ લગાવવું. ભીના હોઠ પર તરત જ વૅસલિન લગાવવું જેનાથી સ્કિન મૉઇસ્ચરાઇઝરને ઍબ્સૉર્બ કરી લેશે. એ સિવાય રોજ રાત્રે લિપ-બામ વાપરવું. ટિન્ટેડ લિપ-બામ વાપરવું. આ ટિન્ટેડ લિપ-બામમાં કલરના પિગ્મેન્ટ હોય છે. બીજું, આ વૅસલિન જેવું ટ્રાન્સપરન્ટ હોય અને એમાં તમને વિવિધ પ્રકારના શેડ્સ મળી રહે છે જે તમને લિપસ્ટિક જેવી શાઇન આપે છે જેથી હોઠ મુલાયમ અને નરમ રહે. શિયાળામાં લાઇટ કલર અને નૅચરલ શેડ્સથી બહુ સારો લુક મળે છે. જેમ કે ગોરા લોકો માટે પિન્ક શેડ્સ, ઘઉંવર્ણી ત્વચા માટે કોરલ કલર જેમાં પિન્ક-પીચ-બ્રાઉન કલરનું કૉમ્બિનેશન હોય છે, એ સિવાય પીચ કલર પણ વાપરી શકાય. લિપ ડ્રાય ન થાય એ માટે લિપ-લાઇનર લગાવીને પછી લિપસ્ટિક લગાવવી. લિપગ્લૉસ પર લિપસ્ટિક નીકળી જાય છે એટલે લિપગ્લૉસ પર લિપસ્ટિક ન લગાવવી. આઇ મેકઅપમાં બની શકે તો વૉટરપ્રૂફ લાઇનર અને મસ્કરા વાપરવા, જેથી ઠંડી હવાને કારણે આંખમાંથી પાણી આવે તો આંખનો મેકઅપ ખરાબ ન થાય. લિપસ્ટિકમાં તમે સ્ક્રબિંગ પણ કરી શકો છો. વૅસલિનમાં સાકર મિક્સ કરી ટૂથબ્રશથી હલકા હાથે સ્ક્રબ કરો જેનાથી હોઠ પરની ડેડ સ્કિન નીકળી જશે. હા, જેને ઠંડીમાં હોઠ એટલા ફાટી જતા હોય કે લોહી નીકળતું હોય તેણે આ સ્ક્રબ ન કરવું.